Tot i el temporal de vent i pluja Sagunt s’ompli de visitants durant la Setmana Santa
23 d’abril 2019

![Imagen 1](/media/o2shkwlx/35_c_oficina_sagunt.jpg)![Imagen 2](/media/lmym5ihw/c_natalia-antonino-gerencia.jpg)

El temporal de fortes pluges i vent que va passar per Sagunt durant els últims dies de la Setmana Santa no va impedir que la ciutat rebera un gran nombre de visitants, és més, els turistes que han visitat l’Oficina de Turisme del Port de Sagunt pràcticament ha sigut la mateixa que durant la Setmana Santa de 2018.

  

Tot i que el nombre de demandants d'informació en l'oficina de Turisme de Sagunt ha descendit un 30% respecte de la Setmana Santa de 2018 a causa del mal temps que va acompanyar durant estos dies en què tradicionalment el nucli històric rep un nombre major de visitants, l'ocupació hotelera ha patit un lleu descens respecte de l'any passat i ha passat del 80% al 76% de mitjana.

  

Entre els turistes que han visitat les oficines, en l’àmbit nacional continuen liderant els residents de la Comunitat de Madrid, seguits pels aragonesos i bascos, que enguany han augmentat considerablement. Respecte de l’àmbit internacional, els turistes italians són els que més han visitat Sagunt en estes dates, superant a francesos i anglesos.  

  

Els turistes, a més de buscar informació sobre els actes de la Setmana Santa i els monuments, com a novetat també s’han interessat per la gastronomia de la ciutat. L’aposta des de la delegació de Turisme per la creació de producte gastronòmic ha disparat les demandes entre els visitants. I és que cal destacar que els ximos han sigut els protagonistes de la Setmana Santa gràcies als fullets que la delegació de Turisme va distribuir pels establiments de la ciutat i on s’explicava què són junt amb altres dolços típics de pasqua com les llesquetes en ou, els panous, els rotllos d’anís o les mones de pasqua.

  

La regidora de Turisme, Natalia Antonino, ha apuntat que el temporal de pluges i vent que ha assotat Sagunt estos dies “**no ha afavorit el turisme en el municipi, però en qualsevol cas cal pensar en el pont de l’1 de Maig i en les visites teatralitzades de la Ruta del Grial en les quals la delegació de turisme ha estat treballant, junt amb empreses dinamitzadores turístiques locals i que tindrà lloc els dies 27 i 29 d’abril i el 18 de maig**”. Per altra banda, ha destacat el treball realitzat per la delegació en la promoció i difusió del producte gastronòmic, que durant la Setmana Santa ha tingut els ximos i els dolços típics com a productes més destacats. “**Sagunt, tal i com indica el nostre lema, és una ciutat que està viva durant tot l’any i així ho reflectix la nostra oferta turística**”, ha sentenciat la regidora. ​​​

*   [](http://www.facebook.com/sharer.php?u=https://aytosagunto.es/va/actualitat/tot-i-el-temporal-de-vent-i-pluja-sagunt-s-ompli-de-visitants-durant-la-setmana-santa/ "Facebook")
*   [](http://twitter.com/share?url=https://aytosagunto.es/va/actualitat/tot-i-el-temporal-de-vent-i-pluja-sagunt-s-ompli-de-visitants-durant-la-setmana-santa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/tot-i-el-temporal-de-vent-i-pluja-sagunt-s-ompli-de-visitants-durant-la-setmana-santa/ "Linked In")
*   [](mailto:?body=https://aytosagunto.es/va/actualitat/tot-i-el-temporal-de-vent-i-pluja-sagunt-s-ompli-de-visitants-durant-la-setmana-santa/)